Operácia ramena
Bola som na jednodňovej operácii ramena pred týždňom a momentálne keď si meriam tlak,mám 90/57 atep 95. Môže to byť operáciou. Za odpoveď ďakujem.
Dobrý deň,
ďakujeme za prejavenú dôveru.
Hypotenzia alebo nízky krvný tlak sa najčastejšie definuje ako akákoľvek hodnota tlaku nižšia ako 90/60 mmHg. Vo všeobecnosti nízky tlak nepredstavuje zdravotný problém, problémom sú sprievodné príznaky ako malátnosť, závrate a mdloby, únava, hučanie v ušiach.
Srdcová frekvencia ( pulz) znamená počet úderov srdca za jednu minútu. Ideálna hodnota pokojového pulzu u zdravého dospelého človeka sa pohybuje medzi 60 až 90 úderov za minútu Zvýšená tepová frekvencia súvisí najčastejšie s ochoreniami kardiovaskulárneho systému. Zvýšenie pulzu môže súvisieť aj s niektorými ochoreniami endokrinného systému, nervového systému, tráviacej a dýchacej sústavy. Vysoký pulz môže byť spôsobený nadmerným stresom, či emocionálnou záťažou. Hodnoty pulzu ovplyvňuje aj vek, teplota, telesná záťaž, fajčenie atď. Pri zvýšenom pulze súvisiacom so stresom, či emocionálnou záťažou je vhodné užívanie horčíka (magnézia) . Taktiež sa odporúčaju dychové cvičenia, nápomocné sú aj čaje z medovky, či harmančeka.
Súvis s predchádzajúcim zákrokom nie je vylúčený. V prípade pretrvávania najmä vysokého pulzu je potrebné podstúpiť lekárske vyšetrenie, aby sa vylúčili iné príčiny uvedeného príznaku.
Prajem pekný zvyšok dňa.
S pozdravom
PharmDr. Veronika Kiabová